SHBA, koronavirusi godet shumë më rëndë pakicat
Të ardhurat e ulëta dhe sëmundjet ekzistuese mund të jenë duke rezultuar në më shumë vdekje për afrikano-amerikanët dhe minoritetet e tjera
Organizatat kryesore të mjekëve amerikanë po i kërkojnë administratës Trump të mbledhë të dhëna për të treguar se kush po vdes nga COVID-19. Të dhënat e mbledhura deri më tani tregojnë se koronavirusi po vret afrikano-amerikanët me një normë alarmuese më të lartë sesa po vret të bardhët. Njofton korrespondentja e Zërit të Amerikës, Carol Pearson. Ekziston shprehja se “kur popullsia e bardhë preket nga ftohja, popullsinë afrikano-amerikane e zë penumonia”. Asnjëherë nuk ka qenë më e vërtetë se me koronavirusin. "", thotë dr. Taison Bell, i Universitetit të Virxhinas. Në Luiziana, afrikano-amerikanët përbëjnë një të tretën e popullsisë, por kanë 70% të vdekjeve. Pabarazitë e ngjashme ekzistojnë edhe në shtetet e tjera. Në qytetin Nju Jork, hispanikët janë 29% e popullsisë, dhe kanë 34% të vdekjeve të qytetit nga Covid-19, sipas të dhënave të vetë qytetit. Afrikano-amerikanët, amerikanët hispanikë dhe pakicat e tjera në përgjithësi kanë të ardhura më të ulëta se homologët e tyre të bardhë. Shumë prej tyre janë punëtorë të domosdoshëm, ndërsa ata shpesh nuk mund ta përballojnë financiarisht kujdesin shëndetësor. "", thotë dr. Eliseo Perez-Stable, i Instituteve Kombëtare të Shëndetit. Distanca sociale parandalon sëmundjen, por është e pamundur për njerëzit me të ardhura të ulëta. "", thotë dr. Perez-Stable. Për t'i mbijetuar këtij virusi, trupi duhet të jetë mjaft i shëndetshëm për ta luftuar atë. Marrja e sëmundjes është si të të godasin me grusht. "", thotë dr. Bell. Dr Taison Bell thotë se tani që liderët politikë janë të vetëdijshëm për këtë situatë, të dhënat mund të mblidhen dhe politikat të ndryshohen. Dr. Eliseo Pérez-Stable thotë se ndryshimi nuk do të vijë me shpejtësi. Ai thotë se këto pabarazi shëndetësore kanë ekzistuar për një kohë të gjatë, dhe aktivistët, politikanët dhe pakicat duhet të përgatiten për një maratonë të gjatë, në vend të një sprinti.